Komisijos ataskaita - Europos Sąjungos solidarumo fondas : 2007 m. metinė ataskaita /* KOM/2008/0722 galutinis */





[pic] | EUROPOS BENDRIJŲ KOMISIJA | Briuselis, 12.11.2008 KOM(2008) 722 galutinis KOMISIJOS ATASKAITA Europos Sąjungos solidarumo fondas 2007 m. metinė ataskaita TURINYS 1. Įvadas 2 2. 2007 m. gautos naujos paraiškos 2 3. Finansavimas 2 4. Stebėjimas 2 5. Paramos teikimo pabaiga 2 6. Išvados 2 Annex 1: European Union Solidarity Fund applications received or completed in 2007 2 Annex 2: Criteria to mobilise the EU Solidarity Fund 2 Annex 3: Determination of the amount of aid 2 Annex 4: Thresholds for major disasters applicable in 2007 2 1. Įvadas Europos Sąjungos solidarumo fondas įsteigtas 2002 m. lapkričio 15 d[1]. Solidarumo fondo reglamento 12 straipsnyje nurodyta, kad Europos Parlamentui ir Tarybai teikiama praėjusių metų Fondo veiklos ataskaita. Šioje ataskaitoje, kaip ir ankstesnėse, pateikiama informacija apie 2007 m. Fondo veiklą trijose srityse, susijusiose su 2007 m. gautų naujų paraiškų nagrinėjimu, dotacijų naudojimo stebėjimu ir įgyvendinimo ataskaitų vertinimu siekiant baigti teikti paramą. 2. 2007 m. gautos naujos paraiškos 2007 m. Komisijai pateikta 19 naujų paraiškų gauti Solidarumo fondo paramą. 1 priede išsamiai aprašomos visos paraiškos. Jos įvertintos atsižvelgiant į reglamente nustatytus kriterijus ir informaciją, kurią pateikė paramos prašančios valstybės. Vokietija 2007 m. sausio mėn. Vokietiją užklupo uraganas Kirilas, dėl kurio smarkiai nukentėjo keli regionai. 2007 m. kovo 29 d. Vokietijos valdžios institucijos pateikė paraiškas gauti finansinę Solidarumo fondo paramą. 2007 m. liepos 12 d. gauta papildomos informacijos. Uraganas laikytas didele nelaime, nes tiesioginė 4 687 mln. EUR žala viršijo taikytiną 3 267 mln. EUR ribą (t. y. 3 mlrd. EUR 2002 m. kainomis). Didelė žala padaryta infrastruktūrai, miškų ūkiui, įmonėms ir privatiems namų ūkiams. Labiausiai nukentėjusiuose regionuose buvo paskelbta nepaprastoji padėtis. Uraganas pasiglemžė vienuolikos žmonių gyvybes. Išvartyti medžiai ir nutraukti elektros laidai užblokavo kelius ir geležinkelius, dėl to visoje Vokietijoje visiškai nutrūko geležinkelių eismas, prireikė vykdyti plataus masto valymo operacijas. 2007 m. rugsėjo 11 d. Komisija nusprendė siūlyti biudžeto valdymo institucijai suteikti Solidarumo fondo paramą ir skirti 166,9 mln. EUR. Laikantis biudžeto procedūros dotacija Vokietijai išmokėta 2007 m. gruodžio 27 d. Ispanija (El Hieras) 2007 m. sausio 26–28 d. El Hiero sala, mažiausia iš septynių Kanarų salyno salų, nukentėjo nuo didelio uragano, lydimo gausios liūties, dėl kurio padaryta žalos viešajai infrastruktūrai. 2007 m. kovo 29 d. Ispanija pateikė paraišką gauti finansinę paramą. Dėl nelaimės patirta apie 17,858 mln. EUR nuostolių, t. y. 0,55 % įprastinės Fondo paramos teikimo ribos (3 267 mln. EUR). Todėl paraiška nagrinėta pagal ypatingos regioninės nelaimės kriterijus. Reglamente raginama ypatingą dėmesį skirti atokiausiems ir izoliuotiems regionams, o El Hiero sala patenka į šią kategoriją. Komisijos nuomone, siekiant, kad konkretūs kriterijai, kuriais apibūdinamos regioninės nelaimės, būtų prasmingi nacionaliniu požiūriu, reikia atskirti svarbius regioninius įvykius nuo tik vietinės reikšmės įvykių. Pagal subsidiarumo principą už vietinės reikšmės įvykius yra atsakingos nacionalinės valdžios institucijos, o įvykus svarbiems regioniniams įvykiams paramos galima tikėtis iš Solidarumo fondo. Nelaimė, dėl kurios patirti nuostoliai neviršija 0,55 % įprastinės Fondo paramos teikimo ribos, negali būti pagrindu teikti paraišką gauti Solidarumo fondo paramą, net ir tuo atveju, jei aplinkybės būtų išskirtinės arba atitinkamas regionas būtų atokus ar izoliuotas. Pasak Ispanijos valdžios institucijų, nukentėjęs regionas yra El Hiero sala, kurioje gyvena apie 10 500 gyventojų, t. y. 0,5 % visų Kanarų salų gyventojų. Nors Reglamente Nr. 2012/2002 nenurodytas būtinas minimalus gyventojų skaičius arba teritorijos dydis, kad nukentėjęs regionas galėtų gauti paramą, Komisijos nuomone, į šiuos rodiklius reikėtų atsižvelgti turint omenyje atitinkamos šalies ekonomines aplinkybes. Šiuo atveju nelaimės vietoje padaryta didelė žala, tačiau ši teritorija maža ir joje yra nedaug gyventojų. Nors nekilo abejonių, kad, kaip nurodyta paraiškoje, dėl gausios liūties padaryta daug žalos vietos mastu, nėra pakankamai įrodymų, patvirtinančių labai didelius ir ilgalaikius nelaimės padarinius gyvenimo sąlygoms regione (t. y. Kanarų salose) ir jo ekonomikos stabilumui. Kad regiono ekonominio stabilumo sąvoka būtų prasminga, jos negalima taikyti teritorijoms, kurios yra per mažos ir todėl neturi įtakos visam regionui. Regiono ekonominio stabilumo sąvoką reikėjo apibrėžti atsižvelgiant į susijusius regionus, t. y. į Ispanijos regioną – Kanarų salas. Niekaip nebuvo įrodyta, kad Kanarų salų ekonominis stabilumas būtų kaip nors nukentėjęs. 2008 m. pradžioje Komisija nusprendė neteikti Fondo paramos ir apie tai pranešė Ispanijos valdžios institucijoms. Prancūzija (Reunjonas) 2007 m. vasario mėn. pabaigoje Prancūzijos sala Reunjonas nukentėjo nuo atogrąžų ciklono Gamedo, kuris padarė daug nuostolių infrastruktūrai ir įvairiems ekonomikos sektoriams. 2007 m. gegužės 4 d. Prancūzija pateikė paraišką gauti finansinę paramą. Atnaujinta informacija apie nuostolių sumas gauta 2007 m. birželio 29 d. ir liepos 12 ir 17 d. Kadangi bendra tiesioginė 211,6 mln. EUR žala buvo mažesnė nei įprastinė didelės nelaimės riba ir sudarė 6,5 % taikomos 3 267 mln. EUR ribos, paraiška nagrinėta pagal ypatingos regioninės nelaimės kriterijus. Pagrįsdamos savo paraišką Prancūzijos valdžios institucijos nurodė ypatingą Reunjono – labiausiai nutolusio ir kartu tankiausiai apgyvendinto Europos Sąjungos atokiausio regiono – padėtį. Pateikti faktai siekiant įrodyti, kad dėl Reunjono izoliuotumo ir jau susidariusios kritinės socialinės ir ekonominės padėties saloje ciklono padarytos žalos poveikis ir ilgalaikiai padariniai yra daug rimtesni, nei būtų įprastomis sąlygomis. Dėl nelaimės daug žalos padaryta infrastruktūrai, visų pirma kelių, vandens tiekimo ir telekomunikacijų sektoriams, taip pat žemės ūkiui ir žuvininkystei, ji didesniu ar mažesniu mastu paveikė visus Reunjono gyventojus. Nepaprastąją padėtį reikėjo skelbti 21 iš 24 salos savivaldybių. Pateikti faktai siekiant parodyti rimtus ir ilgalaikius padarinius gyvenimo sąlygoms bei regiono ekonominiam stabilumui yra daugiausia pagrįsti problemomis, kurios kyla dėl suniokotų kai kurių pagrindinių kelių, visų pirma, dėl to, kad buvo sugriautas tiltas vieninteliame svarbiausiame kelyje, jungiančiame du ekonomiškai svarbius centrus salos šiaurėje ir pietuose. Manoma, kad tai turės neigiamą įtaką užimtumui ir ekonomikos augimui ir kad dėl to bus uždarytos kai kurios MVĮ. Be to, žuvininkystės, žemės ūkio ir turizmo sektoriai dėl audros neteko daug pajamų. 2007 m. rugsėjo 11 d. Komisija nusprendė siūlyti suteikti Solidarumo fondo paramą ir skirti 5,29 mln. EUR. Laikantis biudžeto procedūros dotacija Prancūzijai išmokėta 2007 m. gruodžio 28 d. Ispanija (Kastilija-La Manča) 2007 m. gegužės mėn. 22 ir 23 d. Kastilijos-La Mančos regionas nukentėjo nuo didelių potvynių, kurie padarė žalos viešajai infrastruktūrai, privatiems gyvenamiesiems namams, įmonėms ir žemės ūkiui. 2007 m. liepos 18 d. Ispanija pateikė paraišką gauti finansinę paramą. Tiesioginę žalą Ispanijos valdžios institucijos įvertino 66,172 mln. EUR suma, kuri sudaro tik 2 % Fondo paramos teikimo ribos, įvykus didelėms nelaimėms ( 3 267 mln. EUR). Kadangi visa padaryta žala buvo mažesnė už šią įprastinę Fondo paramos teikimo ribą, paraiška nagrinėta pagal ypatingos regioninės nelaimės kriterijus. Komisijos nuomone, siekiant, kad konkretūs kriterijai, kuriais apibūdinamos regioninės nelaimės, būtų prasmingi nacionaliniu požiūriu, reikia atskirti svarbius regioninius įvykius nuo tik vietinės reikšmės įvykių. Nelaimė, dėl kurios patirti nuostoliai sudaro 2 % įprastinės Fondo paramos teikimo ribos, negali būti pagrindu teikti paraišką Solidarumo fondo paramai gauti. Viena išskirtinių Fondo paramos teikimo sąlygų yra ta, kad dėl nelaimės nukentėtų didžioji regiono, su kuriuo susijusi paraiška, gyventojų dalis. Paraiška buvo susijusi su dviem autonominio Kastilijos-La Mančos regiono, iš viso turinčio 1 839 900 gyventojų (2004 m. duomenys), provincijomis – Siudad Realiu, kuriame yra 489 200 gyventojų, ir Toledu (576 200 gyventojų). Šiose provincijose nuo potvynių nukentėjo kelios savivaldybės, kuriose iš viso gyvena 71 397 gyventojai. Šių savivaldybių gyventojai sudaro tik labai nedidelę provincijų, kurioms jie priklauso, gyventojų dalį. Nors Reglamente Nr. 2012/2002 nenurodytas minimalus gyventojų skaičius arba teritorijos dydis, būtinas, kad nukentėjęs regionas galėtų gauti paramą, Komisijos nuomone, į šiuos rodiklius reikėtų atsižvelgti turint omenyje atitinkamos šalies ekonomines aplinkybes. Šiuo atveju nelaimės vietoje padaryta didelė žala, bet ši teritorija maža ir joje gyventojų palyginti nedaug. Potvynis padarė žalos kelių ir vandens infrastruktūrai, taip pat miesto įrenginiams, švietimo, sveikatos priežiūros ir sporto įstaigų patalpoms, gatvių šviestuvams, daugeliui gyvenamųjų namų, žemės ūkiui ir kai kurioms pagrindinėms pramonės ir paslaugų sektorių šakoms. Nors nekilo abejonių, kad, kaip nurodyta paraiškoje, dėl potvynio ir gausios liūties nelaimės vietoje infrastruktūrai ir žemės ūkiui padaryti dideli nuostoliai, nėra įtikinamų faktų, kuriais būtų įrodyti labai dideli ir ilgalaikiai neigiami padariniai gyvenimo sąlygoms regione ir jo ekonomikos stabilumui. Nors paraiškoje minimos tik labiausiai nukentėjusios teritorijos, buvo gauti tik 1989 prašymai atlyginti gyvenamiesiems namams padarytą žalą (iš visų 71 397 gyventojų iš nukentėjusių teritorijų). Be to, Komisijos nuomone, regiono ekonominio stabilumo sąvoką reikėjo apibrėžti atsižvelgiant į susijusius regionus. Tuo remdamasi Komisija priėjo prie išvados, kad paraiška neatitiko reikalavimų dėl „labai didelių ir ilgalaikių padarinių gyvenimo sąlygoms regione ir jo ekonominiam stabilumui“. 2008 m. sausio 23 d. Komisija nusprendė neteikti Fondo paramos ir apie tai pranešė Ispanijos valdžios institucijoms. Jungtinė Karalystė 2007 m. birželio ir liepos mėn. viena po kitos sekė neįprastai stiprios liūtys, po kurių įvairiose Jungtinės Karalystės dalyse kilo dideli potvyniai, padarę daug žalos. 2007 m. rugpjūčio 20 d., Jungtinės Karalystės valdžios institucijos pateikė paraišką gauti finansinę ES solidarumo fondo paramą. Komisijos tarnybų prašoma papildoma informacija, kurios reikėjo vertinimui užbaigti, gauta 2007 m. spalio 26 d. Bendra tiesioginė dėl potvynio patirta žala viršijo 4,6 mlrd. EUR. Kadangi ši suma viršija 3,267 mlrd. EUR ribą, taikomą Jungtinei Karalystei galimoms išmokoms iš Solidarumo fondo gauti (t. y. 3 mlrd. EUR 2002 m. kainomis), nelaimė laikoma didele stichine nelaime ir todėl priskiriama pagrindinei Solidarumo fondo taikymo sričiai. 2007 m. gruodžio 10 d. Komisija nusprendė siūlyti biudžeto valdymo institucijai suteikti Solidarumo fondo paramą ir skirti 162,388 mln. EUR. Kipras Po miškų gaisrų Kipre 2007 m. birželio 29 d., Kipro valdžios institucijos 2007 m. rugsėjo 4 d. pateikė paramos paraišką. Kipro valdžios institucijos žalą įvertino 38,2 mln. EUR, t. y. 25 % įprastinės Kiprui taikomos Fondo paramos teikimo ribos (79,895 mln. EUR). Todėl paraiška nagrinėta pagal ypatingos regioninės nelaimės kriterijus. Gaisras daugiausia nuniokojo Nacionalinio miškų parko miškus ir buvo teigiama, kad nuniokota teritorija viršijo visų per paskutinius septynerius metus Kipre kilusių gaisrų nusiaubtą teritoriją. Tačiau gyventojams padarytas labai nedidelis poveikis. Kipro valdžios institucijos kaip nukentėjusį regioną nurodė tris kaimyninius kaimus, kuriuose gyvena 1703 gyventojai (t. y. 0,2 % Kipro gyventojų). Nukentėjo 58 % šių kaimų namų ūkių. Komisijos nuomone, reikėtų atsižvelgti į gyventojų ir (arba) teritorijos dydį turint omenyje ekonomines atitinkamos šalies aplinkybes. Kadangi dėl nelaimės nukentėjo tik labai nedaug gyventojų (apie 988), neatrodo, kad tai gali būti pagrindu teikti paraišką gauti Solidarumo fondo paramą. Be to, nebuvo aiškių įrodymų dėl „didelių ir ilgalaikių padarinių gyvenimo sąlygoms“. Pasak Kipro valdžios institucijų, gaisras padarė palyginti nedidelę žalą pagrindinei infrastruktūrai (transporto, vandens ir elektros sektoriams), kuri po nelaimės per kelias savaites buvo atkurta. Gyventojai patyrė tik 601 920 EUR nuostolių (vidutiniškai 353 EUR vienam nukentėjusių kaimų gyventojui), t. y. tik apie 1,5 % visos žalos. Todėl, Komisijos nuomone, paraiška neatitiko visų ypatingai regioninei nelaimei taikomų reikalavimų. 2008 m. sausio 23 d. Komisija nusprendė netelkti Fondo lėšų ir apie tai pranešė Kipro valdžios institucijoms. Italija 2007 m. rugsėjo 27 d. Italijos valdžios institucijos pateikė su devyniais skirtingais Italijos regionais susijusių paraiškų Solidarumo fondui rinkinį. Tačiau teikiant visas devynias paraiškas nepaisyta nustatyto dešimties savaičių nuo žalos, patirtos dėl pirmosios nelaimės, laikotarpio reikalavimo teikiant Solidarumo fondo paraiškas, todėl 2007 m. spalio 29 d. Italijos valdžios institucijoms buvo pranešta, kad jų paraiškos atmestos. Ispanija (Kanarų salų miškų gaisrai) 2007 m. liepos ir (arba) rugpjūčio mėn. trys salos – Gran Kanarija, Tenerifė ir La Gomera – nukentėjo nuo miškų gaisrų. 2007 m. spalio 3 d. Ispanijos valdžios institucijos pateikė paraišką gauti finansinę paramą. Tiesioginė žala įvertinta 144,2 mln. EUR. Kadangi ši suma sudaro 4,4 % įprastinės Fondo paramos teikimo ribos, paraiška buvo nagrinėjama remiantis ypatingos regioninės nelaimės kriterijumi. Nukentėjusįjį regioną sudaro trys salos, Gran Kanarija, Tenerifė ir La Gomera, kuriose yra 1 681 946 gyventojai. Gaisrai nuniokojo 35 000 hektarų žemės ir dėl to buvo būtina evakuoti 12 000 gyventojų (0,7 % nukentėjusiųjų). Nelaimė padarė daug žalos kelių ir vandens infrastruktūrai, būstams, žemės ūkiui, gyvulininkystei, verslui ir natūraliai gamtinei aplinkai. Nors Komisija mano, kad arti gaisrų gyvenę žmonės tikriausiai vienaip ar kitaip nukentėjo nuo nelaimės, nebuvo pateikta faktų siekiant parodyti, jog nukentėjo didžioji visų trijų – Gran Kanarijos, Tenerifės ir La Gomeros – salų gyventojų dalis. Kalbant apie rimtų ir ilgalaikių padarinių gyvenimo sąlygoms ir regiono ekonominio stabilumo reikalavimus, paraiškoje abstrakčiai teigta apie ilgalaikį poveikį natūraliai gamtinei aplinkai, infrastruktūrai ir ištekliams ir drauge nukentėjusios teritorijos gyventojų gyvenimo sąlygoms. Tačiau nepateikta įtikinamų faktų šiam teiginiui pagrįsti. Kalbant apie didelius ir ilgalaikius padarinius nukentėjusio regiono ekonominiam stabilumui, Ispanijos valdžios institucijos nurodė, kad per trumpą laiką jų įvertinti neįmanoma, o kitų faktų pateikta nebuvo. Todėl, Komisijos nuomone, paraiška neatitiko visų ypatingai regioninei nelaimei taikomų reglamente nustatytų reikalavimų. 2008 m. pradžioje Komisija nusprendė neteikti Fondo paramos ir apie tai pranešė Ispanijos valdžios institucijoms. Prancūzija (Martinika) 2007 m. rugpjūčio mėn. Prancūzijos užjūrio Martinikos ir Gvadelupos departamentai, dvi kaimyninės Prancūzijos Antilų salos, nukentėjo nuo uragano Dyno, kuris padarė daug žalos infrastruktūrai ir skirtingiems ekonomikos sektoriams. 2007 m. spalio 26 d. Prancūzija pateikė paraišką gauti finansinę ES solidarumo fondo paramą. 2008 m. sausio 8 d. Komisija iš Prancūzijos valdžios institucijų gavo papildomos informacijos. 2007 m. pabaigoje paraiška tebebuvo vertinama ir sprendimas dėl Fondo paramos teikimo dar nepriimtas. Graikija 2007 m. rugpjūčio mėn. gana didelę Graikijos dalį nuniokojo miškų gaisrai. Labiausiai gaisrai siautėjo ir plito Vakarų Graikijoje, Peloponese, žemyninėje Graikijoje ir Atikoje. Dėl stichinės nelaimės didelių nuostolių patirta įvairiuose ekonomikos sektoriuose, visų pirma žemės ūkio, be to, buvo sunaikinta transporto, telekomunikacijų, energijos tiekimo, vandens ir nuotekų bei stichinių nelaimių prevencijos infrastruktūra. Dėl stichinės nelaimės padaryta didelė žala gamtinei aplinkai, kultūros paminklams, mokykloms, ligoninėms ir ugniagesių tarnyboms. Patirta didelių išlaidų organizuojant laikiną apgyvendinimą ir finansuojant gelbėjimo tarnybas, kad būtų patenkinti būtiniausi nukentėjusių gyventojų poreikiai. Peloponeso, Vakarų Graikijos ir Eubojos regionuose per gaisrus žuvo 65 žmonės. 2007 m. spalio 30 d. Graikijos valdžios institucijos pateikė paraišką gauti Solidarumo fondo paramą ir 2008 m. sausio 24 d. šią paraišką papildė. 2007 m. pabaigoje paraiška tebebuvo vertinama ir Komisijos sprendimas dėl Fondo paramos teikimo dar nepriimtas. Slovėnija 2007 m. rugsėjo mėn. viduryje didžioji Slovėnijos dalis nukentėjo nuo smarkių liūčių ir audros, dėl kurių kilo dideli potvyniai ir atsirado nuošliaužų. 2007 m. lapkričio 19 d. Slovėnijos valdžios institucijos pateikė paraišką gauti Solidarumo fondo finansinę paramą. Dėl nelaimės smarkiai nukentėjo transporto, elektros ir vandens tiekimo infrastruktūra. Apgadinta daugiau kaip 350 km valstybinės reikšmės kelių, 1 600 km savivaldybių ir miško kelių, taip pat daugiau kaip 17 km vandentiekio infrastruktūros, daugiau kaip 10 km elektros linijų, 48 vandens talpyklos ir 147 tiltai. Be to, dėl nelaimės smarkiai apgadinti viešieji ir privatūs pastatai, verslo ir žemės ūkio objektai bei kultūros paveldo paminklai. 2007 m. pabaigoje paraiška tebebuvo vertinama ir Komisija dar nepriėmė sprendimo dėl Fondo paramos teikimo. 3. Finansavimas Dėl dviejų 2006 m. paraiškų, dėl kurių biudžeto procedūra nebuvo baigta iki metų pabaigos (potvyniai Vengrijoje ir Graikijoje), buvo priimtas vienas biudžeto pakeitimas. 2007 m. birželio 7 d. biudžeto valdymo institucija patvirtino preliminarų biudžeto pakeitimo projektą Nr. 2/2007[2]. Mokėjimą galima atlikti priėmus sprendimą dėl dotacijos ir pasirašius įgyvendinimo susitarimą. 2007 m. Fondo lėšos skirtos dviem naujoms paraiškoms (susijusioms su uraganu Kirilu Vokietijoje; ciklonu Gamedu Prancūzijoje, Reunjone) patenkinti. Paramos suma pagal kiekviena paraišką apskaičiuota remiantis standartiniu anksčiau Komisijos parengtu ir išsamiai metinėje 2002–2003 m. ataskaitoje (žr. taip pat šios ataskaitos 3 priedą) paaiškintu metodu. 2007 m. spalio 24 d. biudžeto valdymo institucija patvirtino biudžeto pakeitimo projektą Nr. 6/2007 [3]. Mokėjimą galima atlikti priėmus sprendimą dėl dotacijos ir pasirašius įgyvendinimo susitarimą. 2007 m. skirtos šios paramos sumos: Valstybė naudos gavėja | Nelaimė | Kategorija | Pagalbos dydis (EUR) | Vengrija | potvynis | didelė | 15°063°587 | Graikija | potvynis | regioninė | 9°306°527 | Vokietija | uraganas | didelė | 166°905°985 | Prancūzija (Reunjonas) | atogrąžų ciklonas | regioninė ir (arba) atoki | 5°290°000 | Iš viso: | 196°566°099 | Biudžeto procedūros dėl 2007 m. pateiktų Jungtinės Karalystės (dėl potvynių), Graikijos (dėl miškų gaisrų), Slovėnijos (dėl potvynių) ir Prancūzijos ir Martinikos (dėl uragano Dyno) paraiškų negalėjo būti baigtos iki metų pabaigos. Į šias paraiškas Komisija atsižvelgė pateikdama preliminarius biudžeto pakeitimo projektus Nr. 1/2008[4] ir 3/2008[5], pirmąjį biudžeto valdymo institucija patvirtino 2008 m. balandžio 9 d., o antrąjį – 2008 m. birželio 5 d. ir pateikė preliminarų biudžeto pakeitimo projektą Nr, 7/2008[6]. Informacija apie tai bus pateikta kitų metų metinėje ataskaitoje. 4. Stebėjimas 2007 m. sausio 23 d. Komisija stebėjimo tikslais apsilankė Austrijoje, kad sužinotų apie Austrijos valdžios institucijų įdiegtą sistemą, pagal kurią naudojama Solidarumo fondo po didelių 2005 m. rugpjūčio mėn. Forarlberge ir Tirolyje kilusių potvynių išmokėta dotacija, kad įvertintų dotacijos naudojimo pažangą ir aptartų konkrečius Austrijos valdžios institucijoms kilusius klausimus. Kaip ir anksčiau, šių apsilankymų atitinkamos valdžios institucijos labai laukė. Pasak Komisijos, per apsilankymą ji galėjo įsitikinti, kad įdiegta įgyvendinimo sistema ir padaryta didelė pažanga. Remiantis gauta informacija buvo galima spręsti, kad parama įgyvendinama tinkamai ir imtasi atitinkamų veiksmų siekiant užtikrinti, kad būtų laikomasi stebėjimo ir kontrolės įsipareigojimų. 5. Paramos TEIKIMO PABAIGA REGLAMENTO Nr. 2012/2002 8 straipsnio 2 dalyje nurodyta, kad ne vėliau kaip po šešių mėnesių, praėjus vieneriems metams nuo dotacijos išmokėjimo, valstybė naudos gavėja pateikia finansinę dotacijos panaudojimo ataskaitą (toliau – panaudojimo ataskaita) bei ataskaitą, kuria pagrindžiamos išlaidos (toliau − pagrindimo ataskaita). Pasibaigus šiai procedūrai, Komisija baigia teikti Fondo paramą. Kalbant apie su Maltos paraiška (2003 m. potvynis) susijusios paramos, kurios panaudojimo ataskaita pateikta 2006 m. gegužės 10 d., teikimo pabaigą, Komisija pažymėjo, kad Maltos valdžios institucijos panaudojo visą ESSF dotaciją (t. y. 961 220 EUR). Komisija baigė teikti paramą 2007 m. liepos 3 d. 2007 m. Komisija gavo galutines dotacijų, panaudotų 2005 ir 2006 m. Slovakijoje (dėl 2004 m. audros), Švedijoje, Estijoje, Latvijoje ir Lietuvoje (visos susijusios su 2005 m. audra) panaudojimo ataskaitas. Baigiantis šioje ataskaitoje minimam laikotarpiui, panaudojimo ataskaitos tebebuvo vertinamos. 6. Išvados 2007 m. Komisija iš viso gavo 19 naujų paraiškų – daugiausia paraiškų per vienerius metus nuo Fondo įsteigimo. Tik keturios iš šių paraiškų buvo susijusios su didele stichine nelaime. Kitos penkiolika paraiškų pateiktos pagal regioninės nelaimės kriterijų, kuriuo vadovaujantis devynios šių paraiškų atmestos, nes jos pateiktos praėjus reglamente nustatytam dešimties savaičių paraiškos pateikimo laikotarpiui. 2007 m. gavus naujas paraiškas vėl pasitvirtino bendra tendencija, kad dauguma paraiškų gauti Solidarumo fondo paramą teikiamos ne dėl didelių nelaimių, kurios yra pagrindinis Fondo paramos teikimo tikslas, o vadovaujantis išskirtiniais regioninės nelaimės kriterijais. Šiuos kriterijus – kuriuos pagal Reglamentą Komisija privalo „labai atidžiai“ nagrinėti – ir toliau bus pakankamai sudėtinga atitikti. Procentinė atmestų paraiškų, pateiktų remiantis regioniniais (išskirtiniais) kriterijais, dalis tebėra didelė – beveik du trečdaliai. Iki šiol teigiamai įvertintų paraiškos dėl didelių nelaimių, kurioms taikomas tik vienas kiekybinis kriterijus, iki šiol įvertintos 100 % teigiamai. 2007 m. valstybės narės skyrė daug laiko ir pastangų rengdamos, o Komisija – vertindama paraiškas dėl mažesnių regioninių nelaimių, kurios paprastai atmetamos. Todėl Komisijos 2005 m. balandžio 5 d. nauju Solidarumo fondo reglamento pasiūlymu teikiamas vienas pagrindinių pakeitimų – nustatant žalos lygį, reikalingą Fondo paramai gauti, siūloma atsižvelgti tik į kiekybinę ribą – dėl to padidėtų Fondo paramos teikimo skaidrumas. Tuomet nereikėtų daug dirbti rengiant paraiškas, kurios vėliau atmetamos, nes atitikti išskirtinius kriterijus labai sudėtinga. Priėmus naują Solidarumo fondo reglamentą, nacionalinėms valdžios institucijoms būtų aiškiau, kada Fondas gali joms skirti paramą nelaimės padariniams pašalinti. 2007 m. Komisija ėmėsi įvairių iniciatyvų, kad įtikintų valstybes nares ir, visų pirma, ES pirmininkausiančias Vokietiją ir Portugaliją, kad šios iš naujo pradėtų diskusijas dėl Komisijos naujo Solidarumo fondo reglamento pasiūlymo, kuriam iš esmės pritarė Europos Parlamentas. Tačiau iki 2007 m. pabaigos Taryba jų nepradėjo. Annex 1European Union Solidarity Fund applications received in 2007 Country | GNI 2005 | 0.6% of GNI | Major disaster threshold 2007 | AT | ÖSTERREICH | 242 610 | 1 455.660 | 1 455.660 | BE | BELGIQUE-BELGIË | 301 089 | 1 806.535 | 1 806.535 | BG | BALGARIJA | 21 700 | 130.200 | 130.200 | CY | KYPROS | 13 316 | 79.895 | 79.895 | CZ | ČESKA REPUBLIKA | 95 308 | 571.847 | 571.847 | DE | DEUTSCHLAND | 2 248 160 | 13 488.960 | 3 266.629* | DK | DANMARK | 208 981 | 1 253.883 | 1 253.883 | EE | EESTI | 10 528 | 63.168 | 63.168 | EL | ELLADA | 177 750 | 1 066.497 | 1 066.497 | ES | ESPAÑA | 893 165 | 5 358.990 | 3 266.629* | FI | SUOMI/FINLAND | 157 346 | 944.076 | 944.076 | FR | FRANCE | 1 718 822 | 10 312.933 | 3 266.629* | HR | HRVATSKA | 30 947** | 185.681 | 1.114 | HU | MAGYARORSZÁG | 83 689 | 502.134 | 502.134 | IE | IRELAND | 137 719 | 826.316 | 826.316 | IT | ITALIA | 1 412 607 | 8 475.641 | 3 266.629 | LT | LIETUVA | 20 296 | 121.774 | 121.774 | LU | LUXEMBOURG (G-D) | 24 018 | 144.106 | 144.106 | LV | LATVIJA | 12 655 | 75.932 | 75.932 | MT | MALTA | 4 395 | 26.369 | 26.369 | NL | NEDERLAND | 510 183 | 3 061.098 | 3 061.098* | PL | POLSKA | 235 325 | 1 411.952 | 1 411.952 | PT | PORTUGAL | 145 347 | 872.080 | 872.080 | RO | ROMÂNIA | 77 011 | 462.068 | 462.068 | SE | SVERIGE | 286 933 | 1 721.600 | 1 721.600 | SI | SLOVENIJA | 27 379 | 164.272 | 164.272 | SK | SLOVENSKÁ REPUBLIKA | 37 141 | 222.843 | 222.843 | TR | TÜRKIYE | 290 025 | 1 740.151 | 10.441 | UK | UNITED KINGDOM | 1 830 312 | 10 981.869 | 3 266.629* | * ~ EUR 3 billion in 2002 prices ** GDP (GNI not available) [1] 2002 m. lapkričio 11 d. Tarybos reglamentas (EB) Nr. 2012/2002, įsteigiantis Europos Sąjungos solidarumo fondą, OL L 311/3, 2002 11 14, toliau – reglamentas. [2] COM (2007) 148 galutinis, 2007 3 28. [3] COM (2007) 527 galutinis, 2007 9 13. [4] COM (2008) 15 galutinis, 2008 1 18. [5] COM (2008) 201 galutinis, 2008 4 14. [6] COM (2008) 556.